10.12.2014 Jurnalul Oficial al Uniunii Europene L 353/13 DECIZIA CONSILIULUI din 9 decembrie 2014 de stabilire a poziției care urmează să fie adoptată în numele Uniunii Europene în cadrul Consiliului General al Organizaţiei Mondiale a Comerţului cu privire la aderarea Republicii Seychelles la Organizaţia Mondială a Comerțului (2014/889/UE) CONSILIUL UNIUNII EUROPENE, având în vedere Tratatul privind funcționarea Uniunii Europene, în special articolul 91, articolul 100 alineatul (2) și arti- colul 207 alineatul (4) primul paragraf, coroborate cu articolul 218 alineatul (9), având în vedere propunerea Comisiei Europene, întrucât: (1) La 31 mai 1995, guvernul Republicii Seychelles a depus o cerere de aderare la Acordul de la Marrakesh privind constituirea Organizației Mondiale a Comerțului (OMC), în temeiul articolului XII din respectivul acord. (2) La 11 iulie 1995 a fost instituit un grup de lucru privind aderarea Republicii Seychelles, pentru a se ajunge la un acord cu privire la condițiile de aderare acceptabile atât pentru Republica Seychelles, cât şi pentru toţi ceilalți membri ai OMC. (3 Comisia, în numele Uniunii, a negociat o serie completă de angajamente de deschidere a pieţei din partea Repu- blicii Seychelles, care corespund cererilor Uniunii, luând în considerare relațiile comerciale bilaterale cu Republica Seychelles în contextul parteneriatului UE-ACP, precum şi al asumării de către Republica Seychelles a angajamen- tului de a depune eforturi în vederea liberalizării comerțului în cadrul unui acord de parteneriat economic complet. (4) Aceste angajamente sunt în prezent încorporate în Protocolul de aderare a Republicii Seychelles la OMC (denumit în continuare „protocolul de aderare”). (5)  Aderarea la OMC ar trebui să constituie o contribuție pozitivă și de durată la procesul de reformă economică și de dezvoltare durabilă din Republica Seychelles. (6)  Prin urmare, protocolul de aderare ar trebui să fie aprobat. (7)  Conform articolului XII din Acordul privind constituirea OMC, condițiile de aderare urmează să fie convenite între membrul aderent şi OMC, iar Conferința Ministerială a OMC aprobă condițiile de aderare din partea OMC. Articolul IV.2 din Acordul privind constituirea OMC prevede că, în intervalele dintre reuniunile Conferinței Minis- teriale, funcțiile acesteia sunt exercitate de Consiliul General. (8)  În consecinţă, este necesar să se stabilească poziția care urmează să fie adoptată în numele Uniunii în cadrul Consiliului General al OMC cu privire la aderarea Republicii Seychelles la OMC, ADOPTĂ PREZENTA DECIZIE: Articolul 1 Poziţia care urmează să fie adoptată în numele Uniunii Europene în cadrul Consiliului General al Organizaţiei Mondiale a Comerţului cu privire la aderarea Republicii Seychelles la Organizația Mondială a Comerţului este de aprobare a aderării.